1. **Vrijeme trajanja i vrijeme obavljanja praktične nastave**

|  |  |  |
| --- | --- | --- |
|  |  |  |
|  |  | Hotelijersko turistički komercijalist (HTK) |  |
|  |  | Vrijeme trajanja |  |
| I. godina (razred) | Zimska praksa | 105 h | do kraja školske godine |
|  | Ljetna praksa | 182 h | do pretposljednjeg tjedna u kolovozu |
|  |  |  |  |
| II. godina (razred) | Zimska praksa | 105 h | do kraja školske godine |
|  | Ljetna praksa | 182 h | do pretposljednjeg tjedna u kolovozu |
|  |  |  |  |
| III. godina (razred) | Zimska praksa | 105 h | do kraja školske godine |
|  | Ljetna praksa | 182 h | do pretposljednjeg tjedna u kolovozu |
|  |  |  |  |
| IV. godina (razred) | Zimska praksa | 96 h | do početka svibnja.  |
|  | Ljetna praksa | / |  |
|  |  |  |  |

1. **Objekti u kojima se izvodi praktična nastava**

Praktična nastava izvodi se u ugostiteljskim objektima koji pružaju usluge pripreme, konzumiranja hrane i napitaka, te točenja pića i napitaka, kao i objektima u kojima se pruža usluga noćenja i smještaja: restoranima, kafićima, pizzerijama, gostionicama, tavernama, barovima i restoranima hotela i dr., a praktična nastava učenika IV. razreda na recepcijama hotela, motela, hostela, odmarališta, kampova, marina, turističkih agencija, turističkih naselja i turističke zajednice.

1. **Potrebna odjeća**

Učenik praktikant mora biti prikladno odjeven u skladu s pravilima ugostiteljskog objekta u kojem obavlja praktičnu nastavu. Ukoliko obavlja praktičnu nastavu u nekom od hotela, hotel može zahtijevati zaštitnu odjeću i obuću koja se može nabaviti u nekom od ovlaštenih dućana.

1. **Sanitarna iskaznica**

Za obavljanje praktične nastave neophodno je imati Sanitarnu iskaznicu. Kako bi se ona ishodila, potrebno je obaviti pregled u Zavodu za javno zdravstvo Zadar (ZZJZ).

Pregled se obavlja jednom u toku godine i vrijedi godinu dana od dana kada je obavljen.

Presliku sanitane iskaznicu ovjerene od strane ZZJZ Zadar potrebno je donijeti u školu gdje se zadržava kao dokaz o obavljenom pregledu.

1. **Zaštita na radu**

Polaže se kod predmetnog nastavnika nakon održanog predavanja i dobivenih materijala. Polaže se jedan školski sat tako da se ispunjava dobiveni obrazac – test koji ima 45 pitanja (uglavnom se radi o pitanjima višestrukog izbora, gdje treba zaokružiti jedan od ponuđenih odgovora ili nadopuniti rečenicu).

1. **Ugovor o obavljanju praktične nastave**

Kupuje se u Narodnim novinama (N.N.) u tri primjerka prije početka praktične nastave, nosi se poslodavcu na ovjeru i potpis, te se donosi u školu na ovjeru (jedan primjerak ostaje u školi, drugi ide poslodavcu, a treći primjerak ugovora učeniku praktikantu). Ugovor treba potpisati roditelj ili staratelj učenika.

Ukoliko poslodavac tijekom izvođenja praktične nastave mijenja naziv tvrtke neophodno je mijenjati i ugovor za praksu.

Ukoliko dođe do raskida ugovora, učenik traži obrazac raskida ugovora od voditelja praktične nastave i dobiva ga u tri primjerka koja ispunjava i nosi na ovjeru kod poslodavca. Jedan primjerak ostaje u školi, drugi ide poslodavcu, a treći primjerak ostaje učeniku.

Tijekom školovanja može se tri puta mijenjati poslodavca. Potrebno je voditi računa i o tome da u IV. razredu praktičnu nastavu treba obaviti u nekom od objekata koji imaju recepciju npr. hotelu, kampu, marini, turističkoj agenciji, turističkom naselju ili turističkoj zajednici.

Učenici koji počnu obavljati praktičnu nastavu u restoranu nekog od hotela, mogu u IV. razredu obavljati praktičnu nastavu na recepciji istog. U takvoj situaciji ne treba mijenjati ugovor, jer se ne mijenja poslodavac.

1. **Dnevnik rada praktične nastave**

Dobiva se u školi od predmetnog nastavnika te se popunjava odgovorima na pitanja koja predmetni nastavnik postavlja o provođenju praktične nastave. Donosi se na pregled u zakazanom roku predmetnom nastavniku.

|  |
| --- |
| Konzultacije za praktičnu nastavu. |
|  |
| Ponedjeljak Smjena A. III. h (treći sat) |
|  |
| Utorak Smjena B IV. h (četvrti sat) |